Merkurbank har opsagt aftalen med Lille Vildmose Efterskole. På et møde iaften har alle kautionister indvilget i at garantere for skolens økonomi i endnu tre år.

Lille Vildmose Efterskole er efter alt at dømme i økonomisk uvejr. Merkurbank har opsagt samarbejdet med skolen. Nu har banken skrevet rundt til de kautionister, der har kautioneret for skolen og bedt om at få de kautionerede beløb indbetalt. Tilsyneladende er en alvorlig krise for efterskolen blevet afværget torsdag aften. I hvertfald er opbakningen fra kredsen af kautionister stadig intakt.